কেন্দ্রের দেওয়া তথ্য বলছে, বিশেষ আদালতে পাঠানো মোট ১,২৩৩টি ফৌজদারি মামলার মধ্যে ১৩৬টির নিষ্পত্তি হয়েছে। বিহারে মোট ২৬৯টি মামলা বিশেষ আদালতে পাঠানো হয়েছিল। তার মধ্যে ১১টি মামলার নিষ্পত্তি রয়েছে। কিন্তু পশ্চিমবঙ্গের বিশেষ ফাস্ট ট্র্যাক আদালতে পাঠানো ২১৫টি মামলার মধ্যে একটিরও নিষ্পত্তি হয়নি এখনও। সুপ্রিম কোর্ট রাজ্যগুলির কাছে সরাসরি জানতে চেয়েছে, মামলার বোঝার নিরিখে আরও বিশেষ আদালত তৈরির প্রয়োজন রয়েছে কি না। কেন্দ্রের আইন মন্ত্রক জানিয়েছে, কলকাতা হাইকোর্টের বক্তব্য অনুযায়ী পশ্চিমবঙ্গে অতিরিক্ত বিশেষ আদালতের প্রয়োজন নেই।